*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 2ας Αυγούστου 1982

περί χορηγήσεως αδείας στην Ελληνική Δημοκρατία για την καθιέρωση ενδοκοινοτικής επιβλέψεως των εισαγωγών λεπτοκαρύων καταγωγής Τουρκίας τα οποία ευρίσκονται σε ελεύθερη κυκλοφορία στην Κοινότητα

(Το κείμενο στην ελληνική γλώσσα είναι το μόνο αυθεντικό)

(82/564/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,

την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα Κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως τα άρθρα 1 και 2,

Εκτιμώντας:

ότι, δυνάμει της αποφάσεως 80/47/ΕΟΚ, τα Κράτη μέλη δύνανται να προβούν σε ενδοκοινοτική επίβλεψη των εισαγωγών που αναφέρονται σ' αυτήν μόνο κατόπιν χορηγήσεως αδείας εκ μέρους της Επιτροπής·

ότι, με την απόφαση 82/205/ΕΟΚ της 22ας Δεκεμβρίου 1982 (2) και άλλων, η Επιτροπή χορήγησε άδεια σε ορισμένα Κράτη μέλη καί, με την απόφαση 82/396/ΕΟΚ της 14ης Ιουνίου 1982 (3), στην Ελλάδα να καθιερώσουν μια τέτοια επίβλεψη μέχρι τις 30 Ιουνίου 1983·

ότι, στις 12 Ιουλίου 1982, η κυβέρνηση της Ελλάδας υπέβαλε πρόσθετη αίτηση, βάσει του άρθρου 2 της αποφάσεως 80/47/ΕΟΚ, στην Επιτροπή των Ευρωπαϊκών Κοινοτήτων για τη χορήγηση αδείας καθιερώσεως ενδοκοινοτικής επιβλέψεως των εισαγωγών λεπτοκαρύων της διακρίσεως ex 08.05 Η του Κοινού Δασμολογίου, καταγωγής Τουρκίας, τα οποία ευρίκονται σε ελεύθερη κυκλοφορία στα άλλα Κράτη μέλη·

ότι, δυνάμει του άρθρου 115 και της πράξεως προσχωρήσεως της Ελλάδας, η εισαγωγή του εν λόγω προϊόντος στην Ελλάδα περιορίζεται για το 1982 σε μια συνολική ποσότητα, η οποία ανέρχεται σε 9,6 τόνους·

ότι η Επιτροπή εξέτασε επισταμένως τα στοιχεία που παρασχέθηκαν από τις αρχές της Ελλάδας προς υποστήριξη της αιτήσεως αυτής, βάσει κριτηρίων που αναφέρονται στις αποφάσεις 80/47/ΕΟΚ και 82/205/ΕΟΚ·

ότι η Επιτροπή εξέτασε, ιδίως, αν ήταν δυνατόν να ληφθούν μέτρα διακοινοτικής επιβλέψεως έναντι των εισαγωγών, δυνάμει του άρθρου 2 της αποφάσεως 80/47/ΕΟΚ, αν υπήρχαν ενδείξεις όσον αφορά τις επικαλούμενες οικονομικές δυσχέρειες και άν, κατά τη διάρκεια των ετών αναφοράς που προβλέπονται στην απόφαση 80/47/ΕΟΚ, προκλήθηκαν εκτροπές στο εμπόριο ή αν υποβλήθηκαν αιτήσεις τίτλου ενδοκοινοτικής εισαγωγής·

ότι, όπως προκύπτει από αυτή την έρευνα, οι εισαγωγές που αναφέρονται στο παράρτημα ενδέχεται να επιδεινώσουν ή να παρατείνουν τις υφιστάμενες οικονομικές δυσχέρειες και ότι, ως εκ τούτου, κρίνεται σκόπιμο να χορηγηθεί άδεια στην Ελλάδα να υποβάλει τις εισαγωγές της σε ενδοκοινοτική επίβλεψη ως τις 30 Ιουνίου 1983,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στην Ελληνική Δημοκρατία να προβεί ως τις 30 Ιουνίου 1983 σε ενδοκοινοτική επίβλεψη των εισαγωγών που αναφέρονται στο παράρτημα, σύμφωνα με την απόφαση 80/47/ΕΟΚ.

Άρθρο 2

Η παρούσα απόφαση απευθύνεται στην Ελληνική Δημοκρατία.

Έγινε στις Βρυξέλλες, στις 2 Αυγούστου 1982.

Για την 'Επιτροπή

Etienne DAVIGNON

Αντιπρόεδρος

(1) ΕΕ αριθ. L 16 της 22. 1. 1980, σ. 14.

(2) ΕΕ αριθ. L 97 της 10. 4. 1982, σ. 1.

(3) ΕΕ αριθ. L 172 της 18. 6. 1982, σ. 42.

ΠΑΡΑΡΤΗΜΑ

Λοιπά προϊόντα

1.2.3.4 // // // // // Κλάση

του Κοινού

Δασμολογίου // Κώδικας

ΝΙΜΕΧΕ // Περιγραφή

εμπορευμάτων // Χώρα καταγωγής // // // // // ex 08.05 H // 08.05-91.93 // Λεπτοκάρυα

// Τουρκία // // // //